open-index/open-wikipedia-markdown huggingface dataset:
Microsoft Flight Simulator

**Microsoft Flight Simulator** on Microsoftin julkaisema lentosimulaattoripelisarja IBM PC -yhteensopiville tietokoneille.

Ohjelman ensimmäiset versiot kehitti 1970-luvun loppupuolella Sublogic-yhtiö, joka julkaisi sen nimellä *[[FS1 Flight Simulator]]* TRS-80:lle.
1980-luvun alussa Microsoft lisensoi oikeudet vastikään julkaistulle IBM PC:lle julkaistaviin versioihin, jolloin Sublogicin Bruce Artwick kehitti uuden version. Sublogic jatkoi pelin kehitystä ja julkaisi sitä myös muille alustoille.

Peli on suosittu viihdekäytössä ja keskittyy siviili-ilmailuun.

*Microsoft Flight Simulator X* (10.0), julkaistiin Suomessa lokakuussa 2006. Sen pelimaailma sisältää käytännössä koko maapallon kymmeninetuhansine lentokenttineen ja korkeuseroineen. Myös verkkolentäminen satojen muiden virtuaalipilottien kanssa on mahdollista, joidenkin pelaajien toimiessa lennonjohtajina. 

Joulukuussa 2014 Dovetail Games julkaisi Steam-jakeluun uudelleenjulkaisun Flight Simulator X:stä, jonka nimeksi tuli Microsoft Flight Simulator X: Steam Edition. Versio on käytännössä vastaava kuin alkuperäinen Flight Simulator X Gold Edition sisältäen sekä Deluxe- että Acceleration-lisäosat. Päivitys toi mukanaan takaisin aiemmin suljetun moninpelimahdollisuuden sekä muun muassa parannetun tuen Windows 8.1 -käyttöjärjestelmälle. *Flight Simulator X: Steam Edition* on edelleen markkinoilla. Microsoft sulki 29. tammikuuta 2009 *Flight Simulator* -sarjasta vastanneen ACES Game Studio -yksikön johtamiseen liittyvien ongelmien vuoksi. 

Vuoden 2019 pelialan E3-tapahtumassa Microsoft julkisti uuden *[[Microsoft Flight Simulator (vuoden 2020 videopeli)|Microsoft Flight Simulatorin]]*, jonka maisemanpiirto perustuu muun muassa Bing Maps -palvelun dataan. Uudessa versiossa on myös mm. uudistetut ilmakehä- ja aerodynamiikkamallit. Uusi Flight Simulator julkaistiin 18. elokuuta 2020. Windows 10/11:n tapaan uusi Flight Simulator on jatkuvapäivitteinen Software as a Service -mallin mukainen tuote. Kesäkuussa 2023 julkistettiin Flight Simulator 2024, joka ilmestyi 19.11.2024.

## Microsoft Flight Simulatorin versiot
Lista käsittää Microsoftin julkaisemat PC-versiot. Lisäksi kahdesta ensimmäisestä versiosta on olemassa lukuisia muita versioita eri tietokoneille, monet subLOGIC:n julkaisemina.

* Microsoft Flight Simulator 1.0 (1982)
* Microsoft Flight Simulator 2.1 (1984)
* Microsoft Flight Simulator 3.0 (1988)
* Microsoft Flight Simulator 4.0 (1989)
* Microsoft Flight Simulator 5.0 (1993)
* Microsoft Flight Simulator 5.1 (1995)
* Microsoft Flight Simulator for Windows 95 (MFS 6.0) (1996)
* Microsoft Flight Simulator 98 (MFS 6.1) (1997)
* Microsoft Flight Simulator 2000 (MFS 7.0) (1999)
* Microsoft Flight Simulator 2002 (MFS 8.0) (2001)
* Microsoft Flight Simulator 2004 (MFS 9.0) (2003)
* Microsoft Flight Simulator X (MFS 10.0) (2006)
* Microsoft Flight
* Microsoft Flight Simulator (vuoden 2020 videopeli)
* Microsoft Flight Simulator 2024 (2024)

## Katso myös
* IVAO
* Vatsim
* Lentosimulaattori
* Flight Simulator Nordic

## Lähteet

## Aiheesta muualla
* Pelisarja MobyGamesissä 
* subLOGIC/Microsoft Flight Simulator History Website
Erkki Kääriäinen

**Erkki Kääriäinen** (30. lokakuuta 1909 Pieksämäki – 6. maaliskuuta 1990 Helsinki) oli suomalainen geodeetti.

Kääriäinen oli Geodeettisen laitoksen professori, joka tutki postglasiaalista maannousua ja johti suurelta osin Suomen toista tarkkavaaitusta. Kääriäinen oli aktiivinen esperanton harrastaja ja toimi Suomen Esperanto-Opiston johtokunnassa. Hän toimi myös Tähtitieteellisessä yhdistyksessä Ursassa johtavissa tehtävissä.

## Julkaisuja
* *On the recent uplift of the Earth's crust in Finland*. Helsinki 1953. 106 sivua, 1 kartta.
* *Suomen toisen tarkkavaaituksen kiintopisteluettelo I. Bench mark list I of the Second Levelling of Finland*. Helsinki 1963. 164 sivua, 2 karttaa.
* Land uplift in Finland computed by the aid of precise levellings. *Fennia* 89, 1, 15-20. 1963
* *The second levelling of Finland in 1935-1955*. Geodeettisen laitoksen julkaisu 61. Helsinki 1966. 313 sivua, 1 kartta.
* *Astronomical determinations of latitude and longitude in 1954-1960*. Helsinki 1970. 95 sivua, 1 kartta.
* *Astronomical determinations of latitude and longitude in 1961-1966*. Helsinki 1971. 102 sivua, 1 kartta.
* Maankohoaminen Suomessa merenkorkeushavaintojen perusteella. *Maanmittaus* No. 1-2. 1976.

## Lähteet
Klaksvík

**Klaksvík** on Färsaarten toiseksi suurin kaupunki. Kaupunki sijaitsee Borðoyn saarella, joka on yksi Färsaarten pohjoissaarista (fääriksi Norðoyar).

## Historia
Ensimmäiset asutuksen merkit Klaksvíkin alueella ovat peräisin viikinkiajalta, mutta vasta 1900-luvulla alue yhdistyi muodostaen laajemman ja modernimman färsaarelaisen kaupungin, josta tuli pohjoissaarten ja laajemminkin Färsaarten kulttuurin ja kaupan keskus.

## Maantiede
Klaksvík sijaitsee kahdella vierekkäin sijaitsevalla niemellä. Kaupungissa on tärkeä satama, joka palvelee kalateollisuutta ja sen modernia kalastusveneistöä. Alun perin alueella sijaitsi neljä maatilaa. Aikoinaan niistä kehittyi neljä kylää, Vágur, Myrkjanoyri, Gerðar ja Uppsalar, jotka lopulta yhdistyivät muodostaen Klaksvíkin kaupungin vuonna 1938. Kaupungin syntymisen aiheuttavana tekijänä oli alueelle perustettu pohjoisten saarten keskusvarasto.

## Talous
### Yritykset
Perheomisteinen, vuonna 1888 perustettu panimo Föroya Bjór sijaitsee Klaksvíkissä. Alusta asti panimon symbolina on toiminut pässi. Elokuusta 2007 lähtien Föroya Bjór on ollut Färsaarten ainoa oluen ja virvoitusjuomien valmistaja, kun Restorffs Bryggjarí meni konkurssiin.

## Liikenne
Leirvíkiin johtavan merenalaisen tunnelin (Norðoyatunnilin) avaamisesta asti huhtikuussa 2006 Klaksvíkistä on yhteys Färsaarten muille saarille ja nykyään Klaksvík on yksi Färsaarten pääsatamista. Tunnelin myötä on käynnistynyt useita hankkeita, muun muassa uusi teollisuusalue tunnelin sisäänkäynnin liepeillä.

## Nähtävyydet
### Kristianinkirkko

Vuonna 1963 rakennettu *Christianskirkjan* on Skandinavian ensimmäinen muinalaisnorjalaiseen tyyliin rakennettu kirkko. Kattorakenteet on toteutettu samalla viikinkityylillä, joka on säilynyt färsaarelaisissa keittiöissä ja kyläkirkoissa. Tämä avoin kattorakenne on osoittautunut erityisen sopivaksi kirkkorakennuksiin, sillä tämäntyyppisten kirkkojen akustiikka on parempi kuin muiden vastaavankokoisten kirkkojen. Kirkko on omistettu Toisen maailmansodan aikana kuolleille merimiehille.

## Ystävyyskaupungit
*  - Murmansk, Venäjä
*  - Wick, Skotlanti
*  - Sisimiut, Grönlanti
*  - Kópavogur, Islanti
*  - Trondheim, Norja
*  - Norrköping, Ruotsi
*  - Tampere, Suomi
*  - Grenå, Tanska
*  - Odense, Tanska

## Katso myös
* Klaksvíkar Ítróttarfelag (Klaksvíkin jalkapallojoukkue)
* Luettelo Färsaarten kaupungeista

## Aiheesta muualla
* Faroeislands.dk: Klaksvík Faroeislands.dk 
* Tourist information 
* www.klaksvik.fo - Klaksvíkin verkkosivu  
* Alueen turistineuvonta
Sandur

**Sandur** on kylä Färsaarilla. Se sijaitsee Sandoyn saaren etelärannikolla ja on Sandsin kunnan keskusta. Sandurissa oli vuoden 2018 arvion mukaan noin 520 asukasta. Kylä perustettiin 1000-luvulla. Sen pinta-ala on 48 neliökilometriä.

## Lähteet

## Aiheesta muualla

*Visitsandoy.fo - Sandurin virallinen turismi informaatio sivusto
NAMBLA

**NAMBLA** (North American Man/Boy Love Association) on yhdysvaltalainen järjestö, joka ajaa pederastian, aikuisten miesten ja nuorten poikien välisten seksisuhteiden sallimista. Järjestö on perustettu vuonna 1978. NAMBLA:n tavoite on saada hyväksyntä (vanhempien) miesten ja (nuorempien) poikien välisille suhteille korostamalla tällaisten suhteiden vapaaehtoista luonnetta. Lisäksi NAMBLA julistaa ”kaikenikäisten oikeutta nauttia omista ruumiistaan kenen ja minkä ikäisen henkilön tahansa kanssa”. Järjestöä on syyllistetty nuorten poikien raiskaamiseen kannustamisesta.

Järjestön perustajiin kuuluu mm. newyorkilainen freelance-toimittaja David Thorstad. NAMBLA oli ILGA:n jäsenjärjestö, mutta kun YK otti jälkimmäisen konsultoitavien järjestöjen listalleen, NAMBLA:n jäsenyys aiheutti pahennusta ja ILGA alkoi ottaa etäisyyttä NAMBLA:sta.

Yhdysvalloissa NAMBLA on joutunut mm. *[[South Park]]in* pilkkauksen kohteeksi.

## Tunnettuja NAMBLA:n jäseniä
*Hakim Bey
*Allen Ginsberg

## Lähteet

## Aiheesta muualla
* NAMBLA:n kotisivut
Akrar

**Akrar** on kylä Färsaarilla. Se sijaitsee Suðuroyn saarella. Kylä perustettiin vuonna 1817. Vuoden 2013 alussa kylän väkiluku oli 21. Akrar on osa Sumban kuntaa.

## Lähteet

## Aiheesta muualla
Cray-1

**Cray-1** oli menestyksekäs vektorisuorittimia käyttävä supertietokonemalli, jonka valmistus aloitettiin vuonna 1976. Koneen kehitti Cray Research -yhtiö pääsuunnittelijanaan Seymour Cray.

## Laitteen historia

Cray-1 oli vallankumouksellinen laite monessa suhteessa. Ilmestymishetkellään se oli sekä maailman nopein tietokone, maailman kallein tietokone, että hinta/teho-suhteeltaan edullisin tietokone. Vaikka Cray-1:stä saatiinkin suurimmat tehot irti tieteellisessä vektorilaskennassa, oli se myös tavanomaisessa laskennassa niin tehokas, että esimerkiksi monet kaupalliset tahot ottivat sen käyttöönsä.

Myöhemmistä Crayn koneista poiketen Cray-1 suoritti vain yhtä ohjelmaa kerrallaan, eli se oli käytännössä yksiprosessorikone.  Se kuitenkin suoritti ohjelmaa hyvin tehokkaasti, ja erityistä lisäetua toivat vektorikäskyt, jotka oli optimoitu laskennan suorittamiseen useilla peräkkäisillä muistipaikoilla. Cray-1 suoritti myös useita käskyjä rinnakkain liukuhihnatekniikalla.

Cray-1:ssä kiinnitettiin erityistä huomiota kytkentäratkaisujen nopeuteen ja osienvälisten etäisyyksien minimoimiseen. Tämä näkyy vahvasti jo laitteen hevosenkenkämäisessä muotoilussa. Kellotaajuus oli aluksi 80&nbsp;MHz, mutta se saatiin myöhempinä vuosina nostettua 120&nbsp;MHz:iin. Koska laite pystyi liukuhihnatekniikkansa ansiosta suorittamaan näennäisesti jopa kaksi käskyä yhdessä kellojaksossa, oli sen teoreettinen huippusuoritusnopeus 160–240&nbsp;MIPSiä. Huolellisella assembly-ohjelmoinnilla ja vektorikäskyjä käyttämällä kone pystyi saavuttamaan 250 MFLOPSin liukulukulaskentanopeuden. Pienet pöytätietokoneet alkoivat saavuttaa näitä nopeuksia vasta 1990-luvun loppupuolella. Nykyiset nopeimmat pc-koneissa käytettävät prosessorit ovat yli 100 kertaa nopeampia kuin Cray-1. 

Huippunopeat kytkentäratkaisut vaativat huomattavan paljon sähköenergiaa, ja Cray-1:n tehontarve olikin noin 115 kilowattia. Suuri energian käyttö tuotti myös paljon hukkalämpöä, mistä johtuen koneessa oli freonipohjainen jäähdytysjärjestelmä ja jäähdytysnäkökohdat oli huomioitu erityisesti myös muotoilussa.

Cray-1 oli ensimmäinen integroituja piirejä käyttänyt Crayn kone. Vaikka teknologia oli saatavilla jo 1970-luvun alkupuolella, ei se ollut vielä riittävän nopeaa supertietokonetarkoituksiin. Vastaavasta syystä Cray alkoi käyttää laitteissaan mikroprosessoreita vasta 1990-luvulla.

## Lisää Cray-1 -kuvia

Image:Cray-1-p1010225.jpg|Piirilevyt
Image:Cray-1-p1010227.jpg|Tornin sisäosa
Image:Cray-1-p1010237.jpg|Jäähdytysjärjestelmä
Image:Cray-1-p1010230.jpg|Kotelon yläosa
Image:Cray-1-p1010233.jpg|Lähikuva piirilevyistä
Image:Cray-1-Computer History Museum-20070512.jpg|Computer History Museumissa sijaitseva Cray-1


## Lähteet

## Aiheesta muualla

*''CRAY-1 Computer System Hardware Reference Manual'', Publication No. 2240004 Rev.C 11/77 (kolme ensimmäistä kappaletta) &ndash; From DigiBarn  / Ed Thelen
*''CRAY-1 Computer System Hardware Reference Manual'', Publication No. 2240004 Rev.C 11/77 (koko teos skannattuna, PDF)
Chip’s Challenge

**Chip’s Challenge** on pulmapeli, jonka on suunnitellut Chuck Sommerville. Pelin on kehittänyt Epyx ja sen ensimmäinen versio on julkaistu Atari Lynxille vuonna .

Peli ja sen jatko-osa *[[Chip's Challenge 2]]* on julkaistu Steam-palvelussa vuonna 2015.

## Pelaaminen
Peli koostuu 148:sta tasosta, jotka pelissä seikkaileva Chip-hahmo joutuu läpäisemään saadakseen Bit Buster Clubin jäsenyyden. Jokaisella tasolla hänen on selviydyttävä maaliin päästäkseen seuraavalle. Ennen maaliin pääsemistä Chipin on usein välttämätöntä kerätä tietty määrä mikrosiruja. Joskus tarvitaan myös avaimia. Chipiä uhkaavat pelissä monet vaarat, kuten erilaiset oliot ja pommit. Usein maaliin on suoriuduttava tietyssä ajassa, jonka umpeuduttua taso on aloitettava alusta. Tason voi ohittaa hetikin arvaamalla oikein nelikirjaimisen salasanan. Kun pelaaja on riittävän monta kertaa peräkkäin epäonnistunut tason suorittamisessa, seuraavalle tasolle siirtymisestä kuitenkin kysytään automaattisesti.

## Tasot

## Lähteet

## Aiheesta muualla
* 
* Chip’s Challenge Wiki 
* Chip’s Challenge -pelin tasot ja niiden salasanat 
* Kattava Chip’s Challenge -sivusto  
* Tile World
Oulunsuu

**Oulunsuu** on Oulun keskustan itäpuolella sijaitseva laajahko noin  asukkaan kaupunginosa, joka rajoittuu lännessä Kontinkankaan, Peltolan ja Värtön kaupunginosiin, etelässä Kaukovainion ja Knuutilan kaupunginosiin sekä pohjoisessa Oulujokeen. Erkkolan–Kastellin alue liitettiin Oulun kaupunkiin 1947. Siihen saakka alue kuului Oulujoen kuntaan. Uuden kaupunginosan nimeksi tuli Oulunsuu asemakaavassa, jonka Oulun kaupunginvaltuusto hyväksyi syksyllä 1949. Oulunsuun osa-alueita ovat Erkkola, Kastelli, Lämsänjärvi, Ranta-Kastelli ja Svaaninsuo.

Kastelli on kaupunginosan vanhin osa-alue, joka sijaitsee Kajaanintien eteläpuolella. Sana kastelli määritellään useissa sanakirjoissa leirilinnaksi. Alueella oletetaankin olleen keskiaikainen linna, josta kuitenkin tiedetään hyvin vähän. Kastellissa sijaitsee vuonna 1906 rakennettu Oulunsuun pirtti, joka toimii vuonna 1895 perustetun Oulunsuun nuorisoseuran toimitilana. Kastelli kehittyi suuremmaksi puutaloalueeksi sotien jälkeen. Alueen rakennuskantaa ovat muuttaneet myöhemmin rakennetut pien- ja rivitalot sekä pulpettikatot.

Ranta-Kastelli on Kastellin pohjoispuolella oleva osa-alue, joka on muodostunut Kajaanintien ja Oulujokivarren väliin. Kajaanintien varressa on vuonna 1962 valmistunut Kastellin kirkko. Ranta-Kastellin rakennuskanta on sekoitus uutta ja vanhaa. Jokivarteen on jo pitkään ollut suunnitteilla jalankulun ja pyöräilyn väylä, jota rannan tuntumassa asuvat ovat tiukasti vastustaneet. Syksyllä 2013 jalankulun ja pyöräilyn väylä valmistui. Erkkola sijaitsee Ranta-Kastellin vieressä Erkkolan sillan kupeessa.

Lämsänjärven osa-alue on muodostunut samannimisen järven etelä- ja pohjoispuolelle. Järven eteläpuolisen osan rakennuskanta on pääasiassa 1980-luvulla rakennettuja omakotitaloja, kun pohjoispuolisen osan rakennuskantaan kuuluvat niin omakoti-, rintamamies- kuin rivitalotkin. Lämsänjärvellä on kaupungin ylläpitämä uimaranta. Vastakkaisella rannalla on vuonna 1936 valmistunut hirsinen leirikeskus, joka on aikoinaan toiminut hiihtomajana.

Svaaninsuon rakennukset ovat pääasiassa 1980- ja 1990-luvuilla rakennettuja taloja. Radiomastontiellä on pelkästään rivi- ja kerrostaloja.

## Lähteet

## Aiheesta muualla
CDC 6600

**CDC 6600** oli Control Data Corporationin kehittämä ensimmäinen kaupallinen supertietokone. Se tuli markkinoille vuonna 1965, ja sen pääsuunnittelija oli Seymour Cray. Noin yhden megaflopsin nopeudella CDC 6600 oli maailman nopein tietokone vuoteen 1969 asti, jolloin seuraaja CDC 7600 syrjäytti sen.

CDC 6600:ssa oli 60-bittinen keskussuoritin, jonka apuna oli kymmenen 12-bittistä apusuoritinta. Kaikki varsinainen laskenta oli varattu keskussuorittimen tehtäväksi, kun taas apusuorittimet keskittyivät syöttö- ja tulostuslaitteiden ohjauksen kaltaisiin laskennallisesti vaatimattomampiin tehtäviin.

Koneen keskussuoritin on ehkä varhaisin esimerkki tietokonesuunnittelun RISC-ajattelusta, joskin lyhenne RISC keksittiin vasta yli kymmenen vuotta myöhemmin. Kaikki CDC 6600:n konekielen käskyt olivat yksinkertaisia ja ajoituksensa puolesta samankaltaisia, minkä ansiosta keskussuoritin pystyi suorittamaan muutamaa peräkkäistä käskyä rinnakkain. Keskussuorittimessa oli mm. kaksi kertolaskuyksikköä liukuluvuille ja yksi jakolaskuyksikkö. Käskypuskuriin tallennettiin samanaikaisesti kahdeksan peräkkäistä käskyä, joten niiden lataamista erikseen muistista ei tarvinnut odotella. Suorittimen suunnittelutapaa kutsutaan nykyisin superskalaariseksi.

Cray vaati tietokoneeseen transistoria, jolla oli suurempi kytkentänopeus kuin aikaisemmilla ja joka pystyisi toimimaan korkeammassa lämpötilassa.
Laitteen toteuttamiseen käytettiin uusia piipohjaisia transistoreita, jotka olivat ensimmäiset piihin perustuvat, jotka olivat nopeampia kuin germaniumiin perustuvat. Jean Hoerni käytti kultaa douppaukseen. Nopeampi transistori yhdistettynä yksinkertaiseen ajoitukseen mahdollisti koneen ajamisen 10 megahertsin kellotaajuudella. Kellojaksot olivat nelivaiheisia, joten käytännön kellotaajuus oli 40&nbsp;MHz. CDC 6600:ssa oli freonijäähdytys. Myös muotoilussa oli otettu huomioon välimatkojen minimointi tietokoneen osien välillä.

Toiminnan nopeuttamiseksi CDC 6600:n keskusmuisti oli pankitettu siten, että peräkkäiset sanat oli tallennettu erillisiin muistipankkeihin. Näin laite pystyi esimerkiksi kirjoittamaan peräkkäisiin muistipaikkoihin nopeammin kuin varsinainen muistin nopeus antoi myöten.

Aikaansa nähden erikoinen ratkaisu oli myös CDC 6600:n konsoli, jossa oli koneen tilaa kuvaavien vilkkuvalojen sijaan kaksi pyöreää tutkamaista kuvaputkinäyttöä. Näyttöjen ja käyttöliittymän ohjaus oli varattu apusuoritinten tehtäväksi, joten se ei vienyt aikaa varsinaiselta laskennalta.

CDC 6600:aa myytiin kaikkiaan noin 100 kappaletta. Useita yksilöitä käytettiin ydinaseiden kehittelyyn liittyvässä laskennassa.

## Lähteet

## Aiheesta muualla
*User manual
Rusko (Oulu)

**Rusko** on Oulun kaupunginosa noin kuusi kilometriä keskustasta pohjoiseen. Alue rajoittuu pohjoisessa Heikinharjuun , idässä valtatiehen 20, etelässä Takalaanilaan ja lännessä Kuivasjärveen ja Pyykösjärveen. 

Alue on lähes täysin kaupan- ja teollisuusalan yritysten käytössä. Ainoat varsinaiset asutusalueet sijaitsevat Posanperällä Konetien varrella ja Rahtitiellä Kuusamontien varrella.

Alueen pääliikenneväylä on Raitotie, joka yhdistää Ruskon alueen kaakossa valtatiehen 20 sekä luoteessa valtatiehen 4. Oulun rautatieasemalta Ruskoon johtaa myös sivuraide, jonka tavaraliikennettä hoitaa VR Transpoint. 

Jätekeskuksen vieressä on myös Suomen uusin laskettelukeskus, Ruskotunturi, joka avattiin joulukuussa 2013. Alueella on myös kolmen linja-autoyhtiön talleja: V. Alamäen talli, Oubussin talli ja Pohjolan Matkan talli.

## Lähteet

## Aiheesta muualla
Salora Fellow

**Salora Fellow** ja sen seuraaja **Salora Manager** olivat suomalaisen elektroniikkavalmistaja Saloran markkinoimia kotitietokoneita. Laitteet eivät kuitenkaan olleet suomalaista tekoa, vaan ne olivat *Video Technology* -yhtiön *Laser*-sarjan koneiden klooneja, jotka valmistettiin Hongkongissa. Fellow’ta ja Manageria myytiin kuitenkin lähinnä Suomessa, ja se on muualla todella harvinainen. Vastaavasti muissa maissa suositumpia alkuperäisiä VTech Laser -koneita ei myyty Suomessa.

Salora Fellow oli klooni VTech Laser 200 -mallista ja Salora Manager VTech Laser 2001 -mallista.

## Salora Fellow

Salora Fellow tuli markkinoille vuonna 1983. Sen suorittimena oli Zilog Z80, keskusmuistia oli neljä kilotavua ja näytössä kahdeksan väriä. Näppäimistönä oli ZX Spectrum -tyylinen kumimatto.

### Tekniset tiedot
*Suoritin: 
**Zilog Z80A
**Kellotaajuus: 3,58 MHz
*Grafiikkapiiri: Motorola 6847
** Tekstitila: 32 × 16, 8 väriä
** Grafiikkatilat: 128 × 64, 4 väriä
*Äänet:
** 1 kanavainen sisäinen kaiutin
* RAM-muisti: 
** 4 kB (2 kB voitiin käyttää grafiikalle) 
* ROM-muisti: 
** 16 kB (Microsoft BASIC Level II)

* Oheislaiteliitännät:
** Komposiittivideo
** RF-modulaattori
** Lisämuistiportti
** kasettiportti
** Lisälaiteportti

## Salora Manager

Salora Manager on julkaistu vuonna 1983.

### Tekniset tiedot
* sisäinen ohjelmointikieli: Basic v1.0 (Microsoft Basic)
* näppäimistö: QWERTY, 49-näppäiminen sisältäen Ä, Å ja Ö 
* CPU: MOS 6502A @ 2 MHz
* RAM: 32 kb (laajennettavissa 64 kb)
* VRAM: 16 kb
* ROM: 16 kb
* Tekstitila: 36 merkkiä × 24 riviä
* Grafiikkamoodi: 256 × 192 pikseliä, 16 väriä
* Ääni: 4 voices (3 voice channels + 1 noise channel) 245 – 12&nbsp;500 Hz
* I/O-portit:
** TV/Audio (RCA)
** 2 joystick-liitintä (Saloran oma eikä suoraan yhteensopiva minkään kanssa, mutta adapterilla Atari2600-yhteensopiva)
** levykeasemaportti
** kasettinauhuri (600 bauds)
** Centronics-portti
** Cartridge-slotti
** Laajennusportti
** Rinnakkaisportti
* Virtalähde: Ulkoinen verkkovirtamuuntaja
* Oheislaitteet: 16 KB RAM laajennus, 5,25" lerppuasema

## Lähteet
* 
* 
* 
* 
* 
## Aiheesta muualla
* Pelikonepeijoonien Salora Fellow -sivu, tallennettu Internet Archiveen 26.10.2008
* Tietokonemuseo.netin Fellow -sivu
* Tietokonemuseo.netin Manager -sivu
* salora manager 
* Timon Radiosivujen Salora Fellow -sivu
Tsui Hark

**Tsui Hark** (oik. **Tsui Man-kong**, s. 15. helmikuuta 1951) on hongkongilainen uuden aallon elokuvaohjaaja, tuottaja ja käsikirjoittaja. Hän syntyi Vietnamissa ja kasvoi Saigonissa kiinalaisten emigranttivanhempiensa ja 16 sukulaisensa parissa.

Valmistuttuaan Austinin yliopistosta Texasista vuonna 1977 hän on työskennellyt sekä ohjaajana, tuottajana, käsikirjoittajana, leikkaajana että näyttelijänä elokuvissaan. Ohjaajana hänen ensimmäinen elokuvansa oli *The Butterfly Murders* (1979), jonka sanotaan aloittaneen uuden aallon Hongkong-elokuvien teossa. Vuonna 1984 hän perusti yhdessä vaimonsa Shi Nansun kanssa tuotantoyhtiön Film Workshopin ja tuotti samana vuonna ensimmäisen elokuvansa *Shanghai Blues*. Näyttelijänä hän esiintyi ensimmäisen kerran vuonna 1980 elokuvassa *D Dangerous Encounters of the First Kind*.

Hänen väliaikaiseksi tarkoitettu tuotantoyhtiönsä on tuottanut muun muassa Hongkong-klassikot *Chinese Ghost Story* 1-3 sekä *[[A Better Tomorrow]]*, jossa näytteli Chow Yun-Fat.

## Aiheesta muualla
*
Äänilevy

**Äänilevy** on äänen tallentamiseen tarkoitettu pyöreä levy.

Erilaisia äänilevyjä ovat:

* gramofonilevy, analoginen, sellakan ja puuvillan tai muun kuidun seoksesta valmistettu levy
* vinyylilevy, analoginen, vinyylistä valmistettu levy
* CD-levy, digitaalinen, polykarbonaatista valmistettu levy
* SACD-levy (sanoista *Super Audio CD*), digitaalinen, polykarbonaatista valmistettu levy
* DVD-Audio-levy, digitaalinen, polykarbonaatista valmistettu levy.
*Blu-ray-Audio-levy, digitaalinen, polykarbonaatista valmistettu levy.

## Lähteet
Ánir

**Ánir** on kylä Färsaarilla. Se sijaitsee Borðoyn saaren länsiosissa. Kylä on osa Klaksvíkin kuntaa. Vuoden 2014 alussa sen asukasluku oli 60.

## Lähteet

## Aiheesta muualla
Oric

**Oric-1** ja **Oric Atmos** olivat brittiläisiä mikrotietokoneita, jotka tulivat markkinoille 1983 ja 1984. Ne perustuivat 1-megahertsiseen 8-bittiseen MOS 6502 -suorittimeen ja niissä oli mallista riippuen joko 16 tai 48 kilotavua keskusmuistia. Äänipiirinä oli myös MSX:ssä käytetty AY-3-8912.

Sijoittajien suosituksesta Tangerine Computer Systems perusti Oric Products International Ltd laitteiden kehittämiseen ja ensimmäinen julkaistu tietokone oli Oric-1 vuonna 1983. Tangerine oli aikaisemmin julkaissut Tangerine Microtan 65 -tietokoneen.

Oricia on verrattu etenkin ZX Spectrumiin samantyyppisen ulkonäkönsä ja ominaisuuksiensa vuoksi. Sen ehkä erikoisin piirre on näyttömuistin toteutustapa, jossa kuva on periaatteessa tallennettu kaksivärisenä, mutta välissä voi olla erityisiä kontrollitavuja, jotka vaihtavat näitä kahta väriä. Moniväriset kuvat on siis suunniteltava erityisellä tavalla, koska värialueiden rajoille vaaditaan usein muutaman pikselin mittaisia tyhjiä alueita. Oricille oli saatavilla myös levykeasema, joka käytti harvinaista 3 tuuman levykokoa Amstrad CPC:n tapaan.

Oric-mallit olivat suosittuja etenkin Yhdistyneessä kuningaskunnassa ja Ranskassa. Lisäksi Bulgariassa valmistettiin *Pravetz 8M* -nimisiä Oric-klooneja.

## Lähteet

## Aiheesta muualla

* http://oric.free.fr/STORY/chapter1.html
Minimi

**Minimi** (lyhenne min., matemaattisena merkintänä min ilman pistettä) on matemaattinen käsite. Joukon minimi on sen pienin alkio.
Käytännössä minimi on jonkin suureen, esimerkiksi jännitteen, matalin kohta. Jos jännite ohjaa vaikkapa lamppua, jänniteminimissä lamppu on himmein.

Eksaktimpi määritelmä: joukon **S** minimi on luku m, jos ja vain jos

\exist m \in S; \forall x \in S : x \ge m 

Eli joukossa S on alkio, jonka arvo on m, ja m on joukon alkioista pienin. Erityisesti, jos joukolla on olemassa pienin alkio, joukon minimi on sama kuin joukon infimum; min(S) = inf_S.

Kaikissa joukoissa ei ole minimiä; esimerkiksi joukossa

S = \{ x \in \R | 1  

on suurin alkio, mutta siinä ei ole pienintä alkiota. Sen sijaan joukolla on infimum (suurin alaraja) ja supremum (pienin yläraja). Tässä tapauksessa 

inf_S = 1\,
sup_S =  max(S) = 3\,.

## Katso myös
*Maksimi
*Infimum
*Supremum

## Lähteet
Timo Saarniemi

**Timo Saarniemi** (27. heinäkuuta 1942 Turku – 14. kesäkuuta 2005 Paimio) oli turkulainen rock-kulttuurin tallentaja ja äidinkielen opettaja. Turun Port Arthurissa asunut valtiotieteen lisensiaatti ja filosofian maisteri Saarniemi teki rock- ja pop-kulttuurin underground-piireistä persoonallisia, valokopioina levinneitä valokuvaraportteja ja kirjoitti ahkerasti musiikkilehti ''Rumban'' yleisönosastolle. Hän kirjoitti ahkerasti mielipidekirjoituksia myös ''Turun Sanomiin'', ''Helsingin Sanomiin'', ''Turkulaiseen'' ja ''Åbo Underrättelseriin''.
Saarniemi esiintyi toisinaan myös nimimerkeillä, joista ainakin Tim Holmnäs ja Kaleva Saares toisinaan saattoivat väitellä Timo Saarniemen kanssa käsiteltävästä teemasta.

Saarniemi julkaisi myös kaksi omakustannekirjaa. Ruotsinkielinen FST-televisiokanava esitti hänestä vuonna 1998 dokumentin *Natten är ännu ung*.

Saarniemi työskenteli vuodesta 1970 äidinkielen opettajana Kaitaan lukiossa, Espoossa. Hän muutti takaisin Turkuun vuonna 1984. Opetustyön ja rock-antropologian harrastamisen ohella hän myös jatkuvasti opiskeli sekä Turun että Helsingin yliopistoissa ja saavutti vuosituhannen vaihteen tienoilla valtiotieteen lisensiaatin oppiarvon, jo 1970-luvun alussa suorittamansa filosofian maisterin lisäksi. 
Saarniemi oli myös mukana perustamassa Äidinkielen opetustieteen seuraa.

Elokuussa 2006 turkulainen levy-yhtiö Solina Records julkaisi Saarniemen muistosinglen: *Mukavia turkulaisnuoria* -nimisen projektin levyllä on kappaleet ”Timo Saarniemi” ja ”I'm A Cult Hero”. Singlellä esiintyy joukko Timo Saarniemen valokuvareportaaseissa esiintyneitä muusikoita. Levyn tuotti Jori Sjöroos. 

## Kirjallisuutta
* 
* 

## Lähteet

## Aiheesta muualla
* Timo Saarniemen muistokirjoitus Helsingin Sanomissa
* TIMO SAARNIEMI - Omaehtoista undergroundia, tekstitettyjä kuvaraportteja
* Timo Saarniemi wannabes.net:ssä
*Timo Saarniemi: "Katoavien hetkien impressiot". Julkaistu Turun Aika -lehden kesänumerossa 2005 (28.5.2005).
Elämää suuremmat elokuvat

**Elämää suuremmat elokuvat** on Peter von Baghin tekemä radio-ohjelmasarja, jota esitettiin sadan jakson verran vuosina 1984–1993. Kussakin noin tunnin mittaisessa jaksossa esiteltiin yksi klassikkoelokuva. Muiden kirjoittamat tekstit aiheesta luki näyttelijä Rea Mauranen, ja lisäksi käsiteltävänä olleesta elokuvasta esitettiin alkuperäisiä ääninäytteitä. Pääosassa oli kuitenkin von Baghin oma arvioijan ääni.

Sarjan pohjalta on ilmestynyt kaksi kirjaa: *Elämää suuremmat elokuvat* (1989) ja *Elämää suuremmat elokuvat 2* (1993), jotka julkaistiin vuonna 1999 yhteisniteenä nimellä *Elämää suuremmat elokuvat*. Von Bagh kertoi tehneensä radio-ohjelman jaksot ilman valmista käsikirjoitusta improvisoiden muistilappujen pohjalta, joten kirjojen sisältö ei ole identtinen niiden kanssa, vaan hiotumpi kuvaus kustakin elokuvasta.

## Peter von Baghin elämää suuremmat elokuvat

## Kirjat
* 
* 
* 

## Lähteet

## Aiheesta muualla
* Peter von Bagh: Elämää suuremmat elokuvat. Peter von Baghin kirjasta poimittu 103:n elokuvan luettelo IMDb:ssä.
Luettelo Ranskan Polynesian saarista

Tämä on luettelo Ranskan Polynesian saarista järjestettynä saariryhmän mukaan.

## [[Australsaaret]] (ennen ''Tubuaisaaret'')
*Îles Maria
*Marotiri
*Raevavae
*Rapa
*Rimatara
*Rurutu
*Tubuai

## [[Gambiersaaret]]
*Akamaru
*Angakauitai
*Aukena
*Kamaka
*Kauku
*Kouaku
*Makapu
*Makaroa
*Mangareva
*Manui
*Mekiro
*Papuri
*Puaumu
*Taravai
*Temoe
*Tokorua
*Totengengie

## [[Marquesassaaret]]

### [[Pohjoiset Marquesassaaret]]
*Eiao
*Hatutu
*Motu Iti 
*Motu `Oa
*Motu One
*Nuku Hiva
*Ua Huka
*Ua Pu

### [[Eteläiset Marquesassaaret]]
*Fatu Hiva
*Fatu Huku
*Hiva 'Oa
*Moho Tani
*Motu Nao
*Tahuata
*Terihi

## [[Seurasaaret]]

### [[Leewardsaaret|Suojanpuoleiset saaret]]
*Bellinghausen/Motu One
*Bora Bora
*Huahine
*Maupiti
*Mopelia
*Raiatea
*Scilly
*Tahaa
*Tupai

### [[Windwardsaaret (Seurasaaret)|Tuulenpuoleiset saaret]]
*Maiao
*Mehetia
*Moorea
*Tahiti
*Tetiaroa

## [[Tuamotu]]n saaret

### [[Acteonsaaret]]
*Matureivavao
*Tenararo
*Tenarunga
*Vahanga

### [[Îles du Désappointement]]
*Napuka
*Puka-Puka
*Tepoto

### [[Îles du Duc de Gloucester]]
*Anuanuraro
*Anuanurunga
*Hereheretue
*Nukutepipi

### [[Îles du Roi Georges]]
*Ahe
*Manihi
*Takapoto
*Takaroa
*Tikei

### [[Pallisersaaret]]
*Mataiva

### [[Raeffskysaaret]]
*Tepoto

### Muita [[saari]]a ja [[atolli|atolleja]]
*Amanu
*Fangataufa
*Hao
*Makatea
*Mururoa
*Pukarua
*Reao
*Tematangi
*Fakarava
Rapan kieli

**Rapa** on austronesialainen kieli. Sitä puhutaan Rapan saarella, Ranskan Polynesiassa. Kieli äärimmäisen uhanalainen, sillä sitä puhuu vain noin 300 ihmistä. Heistäkin suurin osa puhuu reo rapaksi kutsuttua tahitin ja rapan sekoitusta. Äidinkielisiä puhujia rapalla arvioidaan olevan alle 50.

Rapaa ei käytetä säännöllisesti missään yhteydessä. Sen sijaan reo rapaa käytetään kotikielenä ja kirkonmenoissa.

Ensimmäisen kuvauksen rapan kielestä, ja sen vanhasta versiosta, teki lontoolainen lähetyssaarnaaja James L. Green vuonna 1864. Kaikki vokaalit voivat esiintyä sekä lyhyinä että pitkinä.

Kieltä kirjoitetaan latinalaisin aakkosin. Vain osia Raamatusta on käännetty rapaksi vuodesta 2008 lähtien.

## Fonologia
Kielen vanhemman muodon mukaan.

### Konsonantit

Lähde:

### Vokaalit

Lähde:

## Lähteet
Fatu Hiva

**Fatu Hiva** on saari Ranskan Polynesiassa. Se on Marquesas-saarten saariryhmän eteläisin saari. Fatu Hiva sijaitsee 22 kilometrin päässä Motu Naon saaresta. Fatu Hivan asukasluku oli 633 vuoden 2017 väestönlaskennassa. 

Saaren pinta-ala on 84 neliökilometriä. Sen ilmasto on sateisempi kuin muilla Marquesas-saarilla, ja kasvillisuus on rehevää. Suurin osa asukkaista elää Hanavaven, Omo’an ja Uian kylissä.

Fatu Hiva oli ensimmäinen Marquesas-saarista, jonka eurooppalaiset näkivät. Álvaro de Mendaña de Neira purjehti sen ohi vuonna 1595. Ensimmäiset eurooppalaiset rantautuivat saarelle vasta 1825. Katoliset lähetyssaarnaajat eivät onnistuneet saarelaisten käännyttämisessä ennen vuotta 1877. Norjalainen biologi Thor Heyerdahl asui saarella 1937–1938 vaimonsa kanssa ja kirjoitti kirjan *Fatuhiva* (1974).

Uhanalainen lintulaji fatuhivanmonarkki elää ainoastaan Fatu Hivan saarella. Niitä oli 1980-luvulla tuhansia, mutta vuonna 2006 enää 275 ja vuonna 2015 vain 50 yksilöä.

## Lähteet

## Aiheesta muualla
Tahaa

**Tahaa** on Seurasaarten saariryhmään kuuluva saari ja kunta, joka sijaitsee Ranskan Polynesiassa lähellä Raiatean saarta. Saari tuottaa 80 % Ranskan Polynesian vaniljasta, minkä vuoksi sitä kutsutaan joskus nimellä *Vaniljasaari*.

## Lähteet

## Aiheesta muualla
Tetiaroa

**Tetiaroa** on atolli Ranskan Polynesiassa. Se sijaitsee 72 kilometriä suoraan pohjoiseen pääsaari Tahitista. Saarella on ainoastaan yksi asukas. Bounty-laivan kapteeni William Bligh, joka saapui saarelle vuonna 1789, oli ensimmäinen saarella vieraillut eurooppalainen. Marlon Brando osti saaren yksityisomistukseen vuonna 1965. Nykyisin atollilla sijaitsee The Brando -niminen lomakylä.

## Lähteet

## Aiheesta muualla
Sören Illman

**Sören Arnold Illman** (12. toukokuuta 1943 Helsinki – 31. lokakuuta 2023 Helsinki) oli suomalainen matemaatikko. Hän on työskennellyt Hilbertin viidennen ongelman ja Lien-muunnosryhmien parissa.

Illman kirjoitti ylioppilaaksi 1962 (Nya Svenska Samskolan), suoritti Helsingin yliopistossa filosofian kandidaatin tutkinnon 1966 ja lisensiaatin tutkinnon 1970. Hän väitteli tohtoriksi Princetonin yliopistossa Yhdysvaltain New Jerseyssä 1972 tutkielmalla *Equivariant algebraic topology*.

Hän toimi Helsingin yliopiston matematiikan laitoksen virkaa tekevänä assistenttina 1965–1966, assistenttina 1968–1971, Suomen Akatemian tutkimusassistenttina 1971–1972 ja nuorempana tutkijana 1972–1975. Vuodesta 1975 Illman oli Helsingin yliopiston matematiikan professori (ruotsinkielinen virka). Urallaan hän on ollut vieraileva tutkija tai vieraileva professori muun muassa Princetonin, Michiganin ja Yalen yliopistoissa (Yhdysvallat) sekä Oxfordin yliopistossa (Britannia), ETH Zürichissä (Sveitsi), Kioton yliopistossa (Japani), Max-Plack instituutissa (Saksa). Hän toimi vierailevana professorina myös Cambridgen yliopistossa (2001–2002) ja Korea Advanced Institute of Science and Technologyssa (Etelä-Korea, 2005) sekä tutkijana Mittag-Leffler-instituutissa Ruotsissa (2006). Helsingissä Illmanin johdolla valmistui seitsemän tohtorinväitöskirjaa.

Illman oli perehtynyt erityisesti algebralliseen topologiaan.

Illman sai monia tunnustuksia työstään, muun muassa Oskar Löflundin säätiön suuren palkinnon (1993), Magnus Ehrnroothin säätiön palkinnon (1997) ja Helsingin yliopiston hopeamitalin. Hän oli Suomen Tiedeseuran jäsen vuodesta 1978 ja Suomalaisen Tiedeakatemian jäsen vuodesta 1998.

## Huomionosoituksia
* Suomen Tiedeseuran jäsen (1978)
* Oskar Löflundin säätiön suuri palkinto (1993)
* Magnus Ehrnroothin säätiön palkinto (1997)
* Suomalaisen tiedeakatemian jäsen (1998)
* Helsingin yliopiston hopeamitali (2003)
* Maailman kulttuurineuvoston diplomi (2003)

## Lähteet

## Aiheesta muualla
* Sören Illmanin kotisivu. Helsingin yliopisto. 
* 
* Sören Illmanin muistokirjoitus Helsingin Sanomissa
Huahine

**Huahine** on pieni saaristo, joka on osa Ranskan Polynesiassa sijaitsevaa Seurasaarten saariryhmää. Huahine on myös yksi Ranskan Polynesian kunnista.

Huahinen pääsaaret ovat Huahine Nui (Iso Huahine) ja Huahine Iti (Pieni Huahine). Saaret on yhdistetty toisiinsa sillalla. Molemmilla saarilla on neljä kylää. Huahinen lentoasema sijaitsee pohjoisella saarella Faren kylän lähellä. Vuonna 2012 saarten asukasluku oli yhteensä 6&nbsp;303.

## Lähteet

## Aiheesta muualla
Jompainen

**Jompainen** on erään suomalaisen kansanrunon henkilö, joka on ehkä samaa kantaa kuin Kalevalassakin esiintyvä Joukahainen. Jompaisen kertomus on ensimmäinen muistiinmerkitty samporuno vuodelta 1817. Kertomuksen taltioi Carl Axel Gottlund Ruotsin Taalainmaan metsäsuomalaiselta vanhukselta Maija Turpiaiselta (Maja Hindricksdoter Turpoinen).

Jompainen liittyy tavallisesta poikkeavaan, ehkä äärimmilleen tiivistettyyn sampokertomukseen. Väinämöinen ja Jompainen lähtevät Pohjanmaalle hakemaan *sammasta*, joka on selvästi samaa sukua kuin muiden kertomusten sampo, mutta sammas tarkoittaa myös kirjaimellisesti pylvästä. Sankarit saavat sampaan kiinni, ja lähtevät sen kanssa merelle. Sammas kuitenkin pakenee pilveen. Jompainen lyö miekallaan sammalta kaksi varvasta poikki. Yksi varvas putoaa mereen, ja siitä tulee mereen suola. Toinen varvas putoaa maalle, ja siitä tulee maalle heinä. Jos Jompainen olisi onnistunut iskemään lisää varpaita, olisi vilja tullut kylvämättä.

Myöhemmin Karjalasta kerätyissä samporunoissa isketään myös varpaita irti, mutta ei sammolta, vaan siihen tarttuneelta Louhelta, joka on muuttautunut Kokko-linnuksi, ja on riistämässä sampoa takaisin itselleen. Varpaiden mukana saattaa pudota sammon osia, joista tulee rikkautta meriin tai maalle. Yksi vahingoittunut tai pieni varvas jää kuitenkin jäljelle, ja sen varassa Louhi kantaa sammon kannen Pohjolaan. Muutoin olisi saatu enemmän rikkautta.

## Lähteet
* 
*SKVR VII5 10
Tahuata

**Tahuata** on saari ja kunta Ranskan Polynesiassa. Se kuuluu Marquesas-saarten saariryhmään. Tahuata on kooltaan pienin asutetuista Marquesassaarista. Saari sijaitsee Hiva Oasta 4 kilometriä etelään. Tahuatan asukasluku oli 671 vuoden 2017 väestönlaskennassa. Suurin kylä on Vaitahu, joka sijaitsee saaren länsirannikolla. Vahuatun pohjoispuolella on suojaisa lahti, joka on hyvä ankkuripaikka ja kaunis valkea uimaranta.

Álvaro de Mendaña de Neira  ankkuroitui Vaitahunlahdelle vuonna 1595, ja James Cook vuonna 1774. Ranskalainen amiraali Abel Dupetit-Thouras valtasi Marquesas-saaret Ranskalle vuonna 1842, ja rakennutti Tahuatalle linnoituksen.

## Lähteet

## Aiheesta muualla
Hiva Oa

**Hiva Oa** on saari Ranskan Polynesiassa. Se kuuluu Marquesassaarten saariryhmään ja on sen kaakkoisosan suurin saari. Aiemmin saari jakautui kahteen provinssiin: Nukuun ja Pepaneen. Hiva Oan asukasluku oli 2&nbsp;438 vuoden 2017 väestönlaskennassa.

Saaren jyrkät rinteet kohoavat suoraan merestä paikoin jopa 1&nbsp;200 metrin korkeuteen. Saarella ei ole rannikkotasankoa, eikä sen ympärillä ole koralliriuttaa.

Hiva Oan eteläosassa sijaitseva Atuona oli aiemmin Marquesassaarten pääkaupunki. Atuonan lähellä sijaitsee saaren lentoasema.

Taidemaalari Paul Gauguin asui Hiva Oalla viimeiset vuotensa ja myös kuoli siellä. Belgialainen laulaja-lauluntekijä Jacques Brel asui myös pitkään Marquesassaarilla ja on haudattu Hiva Oaan, vaikka kuoli Pariisissa.

## Lähteet

## Aiheesta muualla
Moorea

**Moorea** on saari Tyynellämerellä Ranskan Polynesiassa. Se sijaitsee noin 17 kilometrin päässä pääsaari Tahitista. Papeetesta, Tahitilta menee päivittäin lauttoja Moorealle. Lisäksi saaren lentoasemalta lennetään Papeeteen ja muualle Ranskan Polynesiaan. Saarta on aiemmin kutsuttu myös nimellä **Aimeo**. Moorea on yksi Tuulenpuoleisista saarista. Sen tärkeimpiä tuotteita ovat vanilja, kopra ja kahvi.

Moorean noin 20 000 asukasta ovat jakautuneet varsin tasaisesti kuuden kunnan alueelle.

## Lähteet

## Aiheesta muualla
Atuona

**Atuona** on kaupunki Ranskan Polynesiassa. Se sijaitsee Hiva Oan saaren etelärannikolla, Marquesassaarten saariryhmässä. Atuona oli Marquesassaarten pääkaupunki, kunnes Tai o Hae korvasi sen. 

Taidemaalari Paul Gauguin eli Atuonassa elämänsä kolme viimeistä vuotta. Vuonna 2003 kaupungissa avattiin Paul Gauguin Cultural Center.

Paul Gauguinin ja laulaja Jacques Brelin haudat ovat hautausmaalla, rinteessä Atuonan kaupungin yläpuolella.

## Lähteet
Ua Pu

**Ua Pu** (joskus myös *Ua Pou*) on saari ja kunta Ranskan Polynesiassa. Se sijaitsee Nuku Hivasta noin 50 kilometriä etelään ja on osa Marquesas-saarten saariryhmää. Saaren pinta-ala on 105 neliökilometriä.  Vuonna 2012 saaren asukasluku oli 2&nbsp;175.

## Lähteet

## Aiheesta muualla
381

## Tapahtumia
* Konstantinopolin ensimmäinen kirkolliskokous kokoontuu

## Kuolleita
* Atanarik, visigoottien kuningas
262

## Tapahtumia
*
## Syntyneitä
*
## Kuolleita
* Ji Kang, kiinalainen filosofi, muusikko ja runoilija (s. 223)
241

## Tapahtumia
* Vuoden 204 lopussa tai vuoden 241 alussa Gaius Furius Sabinius Aquila Timesitheus nimitettiin pretoriaanikaartin prefektiksi.
* Kesällä keisari Gordianus III meni naimisiin Timesitheuksen tyttären Furia Sabinia Tranquillinan kanssa.

## Syntyneitä
*
## Kuolleita

## Lähteet
298

## Tapahtumia
* Constantius I Chlorus kukisti alemannit Langresissa Ranskassa ja vahvisti Reinin raja-aluetta

## Syntyneitä
* Atanasios Suuri, piispa ja areiolaisuuden vastustaja

## Kuolleita
* Diofantos, kreikkalainen matemaatikko
226

## Tapahtumia
* Ardašir I aloitti Persian hallitsijana viimeistään vuonna 226.

## Syntyneitä
*
## Kuolleita

## Lähteet
227

## Tapahtumia
*Keisari Severus Alexander pyrki järjestämään hyökkäyksen Persiaa vastaan.
## Syntyneitä
*
## Kuolleita

## Lähteet
231

## Tapahtumia
*

## Syntyneitä
*Cao Fang, Wei-kuningaskunnan tuleva hallitsija

## Kuolleita
*Cao Zhen, kiinalainen sotapäällikkö
*Zhang He, kiinalainen sotapäällikkö
233

## Tapahtumia
*Keisari Severus Alexander palasi Roomaan merkittävien sotilaallisten tappioiden jälkeen.
*Alexander pyrki taistelemaan germaaneja vastaan, jotka hyökkäilivät Rooman provinsseihin.
## Syntyneitä
*
## Kuolleita

## Lähteet
235

## Tapahtumia
* Rooman valtakunnan niin sanottu 200-luvun kriisi alkoi.
* Hallitsijaan pettynyt armeija murhasi Severus Alexanderin ja nimitti keisariksi Maximinus Thraxin, joka oli vallassa kolme vuotta.
* Anterus nousi paavin virkaan.

## Syntyneitä
*

## Kuolleita
* Rooman keisari Severus Alexander
* Pyhä Pontianus koki marttyyrikuoleman

## Lähteet
236

## Tapahtumia
*Fabianus valittiin seuraavaksi paaviksi.
## Syntyneitä
*
## Kuolleita
* Pyhä Anterus, paavi ja marttyyri

## Lähteet
242

## Tapahtumia
*Gaius Vettius Gratus Atticus Sabinianus ja Gaius Asinius Lepidus Praetextatus olivat Rooman konsuleita.
* Keväällä pretoriaaniprefekti Timesitheuksen ja keisari Gordianus III:n johtama Rooman armeija aloitti marssinsa kohti sassanidien Persiaa. Matkalla he kukistivat gootit, sarmaatit ja karpit Tonavan alajuoksulla.
* Loppuvuodesta Rooman armeija saapui Antiokiaan. Gordianus III vietti talven 242–243 kaupungissa.

## Syntyneitä
*
## Kuolleita
*

## Lähteet
243

## Tapahtumia
*Lucius Annius Arrianus ja Gaius Cervonius Papus olivat Rooman konsuleita.
* Keväällä pretoriaaniprefekti Timesitheuksen ja keisari Gordianus III:n komentama Rooman armeija aloitti sotaretkensä Persiaan. Roomalaiset voittivat Persian armeijan Rhesainan taistelussa ja valtasivat Carrhaen, Edessan, Nisibiksen ja Singaran.
* Timesitheus yllättäen sairastui ja kuoli. Marcus Julius Philippus nimitettiin hänen tilalleen pretoriaanikaartin toiseksi prefektiksi.
## Syntyneitä
*
## Kuolleita
*Gaius Furius Sabinius Aquila Timesitheus - pretoriaanikaartin prefekti.

## Lähteet
244

## Tapahtumia
*Tiberius Pollenius Armenius Peregrinus ja Fulvius Aemilianus olivat Rooman konsuleita.
*Helmikuussa Persian kuningas Sapor I kukisti Rooman armeijan Misikhessä lähellä nykyistä Fallujan kaupunkia.
**Rooman keisari Gordianus III kuoli epäselvissä olosuhteissa joko taistelussa, sen jälkeen tai omien sotilaidensa tai pretoriaanikaartin prefektin Marcus Julius Philippuksen murhaamana.
*Helmikuussa tai maaliskuun alussa Philippus Arabs julistettiin keisariksi. Hän sopi rauhan Rooman ja Persian välille. 
**Gordianus III julistettiin jumalaksi ja hänen tuhkansa lähetettiinn Roomaan. Gordianuksen kunniaksi pystytettiin muistomerkki Circesiumin kaupungin eteläpuolelle.
*Loppukesästä Philippus saapui Roomaan, jossa hän nimitti poikansa Marcus Julius Severus Philippuksen caesariksi.
*Karpien daakialaisheimo hyökkäsi Daakiaan ja Moesiaan.

## Syntyneitä
*
## Kuolleita
* helmikuu - Gordianus III - Rooman keisari

## Lähteet
245

## Tapahtumia
*
## Syntyneitä
* Iamblikhos, kreikkalainen filosofi
* Diocletianus, Rooman keisari

## Kuolleita
*
247

## Tapahtumia
*Cheomhae nousi Korean kuningaskunnan, Sillan, hallitsijaksi.
*Rooman valtakunnan Moesiassa ja Pannoniassa kapinoitiin.
## Syntyneitä
*
## Kuolleita
*

## Lähteet
238

## Tapahtumia
* Gaius Fulvius Pius ja Pontius Proculus Pontianus valittiin Rooman valtakunnan konsuleiksi kuluvalle vuodelle.
* 22. maaliskuuta – African provinssissa nousi kapina keisari Maximinus Thraxia vastaan. Provinssin maaherra Marcus Antonius Gordianus julistettiin keisariksi yhdessä samannimisen poikansa kanssa.
* 1.-2. huhtikuuta – Rooman senaatti tunnusti Gordianus I:n ja Gordianus II:n keisareiksi sekä asettui tukemaan kapinaa.
* 12. huhtikuuta – Numidian maaherra Capelianus kukisti Gordianus II:n komentaman nostoväkiarmeijan Karthagon edustalla käydyssä taistelussa. Gordianus II sai surmansa, ja Gordianus I teki itsemurhan. Capelianuksen joukot valtasivat ja ryöstivät Karthagon.
* 22. huhtikuuta – Rooman senaatti nimitti keskuudestaan kaksi uutta keisaria, Pupienuksen ja Balbinuksen, johtamaan kapinaa Maximinusta vastaan. Rooman kansalaiset kuitenkin vaativat, että vasta 13-vuotias Gordianus II:n tyttärenpoika Gordianus III julistettaisiin caesariksi ja vallanperijäksi.
* Roomassa syttyi levottomuuksia ja suuri osa kaupunkia tuhoutui tulipalossa.
* 24. kesäkuuta – Keisari Maximinus ja hänen poikansa Maximus murhattiin Aquileian piirityksen aikana. Maximinuksen armeija siirtyi keisari Pupienuksen ja Balbinuksen puolelle.
* 29. heinäkuuta – Pretoriaanikaarti murhasi Pupienuksen ja Balbinuksen. Gordianus III valittiin keisariksi.

## Syntyneitä
* Philippus II – Rooman keisari Philippus Arabsin poika.
## Kuolleita
* 24. kesäkuuta – Maximinus Thrax, Rooman keisari
* 12. huhtikuuta – Gordianus I ja Gordianus II, Rooman keisareita (kanssahallitsijoita)
* 29. heinäkuuta – Pupienus ja Balbinus, Rooman keisareita (kanssahallitsijoita), murhattiin

## Lähteet
*
*
*
239

## Tapahtumia
* Persian kuningas Ardašir I valtasi roomalaisen Dura-Europoksen kaupungin Mesopotamiassa.
* Cao Fang nousi Wei-kuningaskunnan keisariksi kolmen kuningaskunnan aikana.
## Syntyneitä
*
## Kuolleita
*

## Lähteet
248

## Tapahtumia
* Cyprianuksesta tuli Karthagon piispa.
* Rooman imperiumissa juhlittiin Rooman tuhatvuotista historiaa *[[ludi saeculares]]* -juhlilla.

## Syntyneitä
*
## Kuolleita
* Pacatianus, roomalainen sotilas

## Lähteet
249

## Tapahtumia
*Rooman keisari Philippus Arabs ja tämän poika Philippus II tapettiin Roomassa goottien kapinan aikaan.
*Quintus Decius Valerinus julistettiin Rooman keisariksi.
## Syntyneitä
*
## Kuolleita
* Philippus Arabs, Rooman keisari
* Philippus II, Philippus Arabsin poika
* Jotapianus, roomalainen sotilas

## Lähteet
251

## Tapahtumia
* Abrittuksen taistelu

## Syntyneitä
*
## Kuolleita
* Rooman keisari Herennius Etruscus
* Rooman keisari Hostilianus
* kesäkuu - Rooman keisari Decius
253

## Tapahtumia
*
## Syntyneitä
*
## Kuolleita
* Rooman keisari Trebonianus Gallus
* Paavi Pyhä Cornelius
* Rooman keisari Volusianus
* Rooman keisari Aemilianus
258

## Tapahtumia
*
## Syntyneitä
*
## Kuolleita
* Pyhä Laurentius - Rooman kirkon diakoni
* Pyhä Sixtus II, paavi
* Piispa ja kirkkoisä Cyprianus
* Presbyteeri ja vastapaavi Novatianus
301

## Tapahtumia
*Kristinuskon asema virallistettiin Armeniassa.
*San Marinon valtio perustettiin.

## Syntyneitä
*
## Kuolleita
*
303

## Tapahtumia
*Diocletianus käynnisti viimeiset kristittyjen vainot Rooman valtakunnassa. 

* Thessalonikiin pystytettiin Maximianuksen riemukaari
## Syntyneitä
* Roomalainen usurpaattori Magnentius

## Kuolleita
*23. huhtikuuta - Pyhä Yrjö (Pyhä Yrjänä)
304

## Tapahtumia
*
## Syntyneitä
*
## Kuolleita
*Paavi Pyhä Marcellinus
*Pyhä Lucia, katolisen kirkon kanonisoima pyhimys
*Porfyrios, kreikkalainen uusplatonilainen filosofi (arvio)
314

## Tapahtumia
* 8. lokakuuta – Liciniuksen armeija kärsi murskatappion Konstantinus Suuren armeijalle.
* Pyhä Sylvester I korvasi Pyhän Miltiadeksen paavina.

## Syntyneitä
*
## Kuolleita
*
321

## Tapahtumia
*7. maaliskuuta – Konstantinus Suuren edikti  määräsi *dies Solis Invicti*n ("Voittamattoman Auringon (jumalan) päivän" eli sunnuntain) lepopäiväksi: kaupankäynti kiellettiin sunnuntaina, maanviljely sallittiin 

*Katolinen kirkko sai oikeuden hallita omaisuutta.
*Kalkidios käänsi Platonia kreikasta latinan kielelle.

## Syntyneitä
*Rooman keisari Valentinianus I
## Kuolleita
*
322

## Tapahtumia
*Ensimmäinen todiste ratsastuksessa (eikä vain hevosen selkään nousussa) käytetystä hevosen satulan jalustimista löydetty Itäisen Jin-dynastian haudasta.

## Syntyneitä
*
## Kuolleita
*
323

## Tapahtumia
* Paavi Sylvester kalenteriuudistuksessaan nimeää viikon ensimmäisen päivän Herran päiväksi ja näin siirtää sapatin pyhyyden viikon ensimmäiselle päivälle.

## Syntyneitä
*
## Kuolleita
*
324

## Tapahtumia
* Keisari Konstantinus Suuresta tuli yksin Rooman valtakunnan hallitsija

## Syntyneitä
*
## Kuolleita
*
325

## Tapahtumia
* Nikean ensimmäinen kirkolliskokous
* Gladiaattorien taistelut kiellettiin Rooman valtakunnassa
* Jeesuksen syntymäkirkko rakennetaan Betlehemiin

## Syntyneitä
*
## Kuolleita
* Iamblikhos, kreikkalainen filosofi
* Licinius, Rooman keisari
* Martinianus, Rooman keisari
318

## Tapahtumia
* Crispus valittiin ensi kertaa konsuliksi.

## Syntyneitä
*
## Kuolleita
* Itäisen Jin-dynastian keisari Min murhattiin.
326

## Tapahtumia
* Kristinuskosta tuli koko Rooman valtionuskonto.
* Ensimmäinen kirkko rakennettiin Vatikaaniin Pietarin hautakammion oletetulle paikalle.
* Kuningatar Helena, Konstantinuksen äiti, löysi perimätiedon mukaan oikean Jeesuksen ristin. Hän kävi Jerusalemissa ja sinne rakennettiin Pyhän haudan kirkko hänen aloitteestaan. 

## Syntyneitä
*
## Kuolleita
*
328

## Tapahtumia
*9. toukokuuta – Atanasios Suuri valittiin Aleksandrian piispaksi.

*Mayavaltakunnan alku vanhimpien tunnettujen muistokivien kirjoitusten mukaan.

## Syntyneitä
*Rooman keisari Valens
## Kuolleita
*
329

## Tapahtumia
*
## Syntyneitä
*Kirkkoisä Gregorios Nazianzilainen.
## Kuolleita
*Pyhä Helena, Rooman keisari Constantius I Chloruksen ensimmäinen vaimo ja Konstantinus Suuren äiti.